ประจำเดือนไม่มาเกือบสองเดือน ก่อนหน้าที่ประจำเดือนขาด มีรอบเดือนมา 2 ครั้งในเดือนนั้น ไม่มีเพศ​สัมพันธ์​ ตรวจแล้วไม่ท้อง แต่มีอาการปวดท้อง ตัวรุม คัดเต้านมที่สำคัญบีบนมแล้วมีน้ำนมไหลออกมา เครียด นอนไม่พอด้วยค่ะ พอมีทางที่ช่วยให้ประจำเดือนมาปกติมั๊ยคะ
สวัสดีค่ะ การที่ประจำเดือนไม่มาเกิน 35 วันจากรอบก่อนนั้น ถือว่ามาช้าผิดปกติค่ะ หากไม่มีเพศสัมพันธ์ในช่วงก่อนหน้านั้น ก็น่าจะไม่ได้มีการตั้งครรภ์ สาเหตุอื่นๆที่ยังเป็นไปได้เช่น ถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก ผนังมดลูกบาง โรคไทรอยด์ทำงานผิดปกติ ความเครียด ความกังวลเป็นต้นอาการปวดท้อง คัดตึงเต้านมนั้นไม่ได้เป็นอาการที่จำเพาะเจาะจงต่อการตั้งครรภ์หรือต่อโรคใดๆ แนะนำว่าถ้าไม่แน่ใจ ควรไปยืนยันผลตรวจการตั้งครรภ์ที่รพ.อีกครั้ง และตรวจหาสาเหตุอื่นๆที่ทำให้ประจำเดือนไม่มา และแก้ไขตามสาเหตุนั้นๆ ยังไม่ควรซื้อยาปรับฮอร์โมนใดๆมาใช้เองค่ะ